[ca] La tortuga babaua (Caretta caretta) és una espècie amenaçada, que ha experimentat una greu reducció de les seves poblacions a nivell mundial. En aquest sentit, s'han identificat molts factors implicats en la mortalitat d'aquesta espècie però, de tots ells, el més significatiu és la pesca. En el cas del mar Mediterrani occidental, tradicionalment, la captura accidental de tortugues marines havia estat relacionada majoritàriament amb el palangre de superfície, i molts estudis han confirmat que és l'art amb més incidència al sud de la Península Ibèrica. Tot i així, s'han anat identificant altres arts de pesca que generen importants captures en determinades regions, com és el cas de les Illes Balears o el mar Adriàtic, on el tresmall de llagosta o l'arrossegament, respectivament, són els arts que generen més captures. En aquest context, la manca d'informació sobre l'impacte causat per la flota de pesca professional catalana va impulsar l'inici d'aquesta tesi, amb la intenció d'estudiar la seva interacció amb la tortuga babaua a Catalunya. D'aquesta manera, l'objectiu principal d'aquesta tesi és estimar la mortalitat generada per la pesca professional al mar Mediterrani occidental, així com avaluar el paper que té aquesta espècie dins el conjunt de l'ecosistema, de manera que es puguin fer paleses les conseqüències que comporta la reducció de les seves poblacions. Els resultats descrits en aquesta tesi, mostren una elevada interacció entre les tortugues marines de l'espècie Caretta caretta o tortuga babaua i la flota de pesca professional de Catalunya. El palangre de superfície i l'arrossegament són els arts més implicats en les captures accidentals de tortugues babaues, i el Delta de l'Ebre s'ha identificat com un punt crític per a la conservació per l'espècie en el litoral català. En concret, el palangre de superfície captura tortugues presents en zones pelàgiques i l'arrossegament tortugues de la plataforma continental, en ambdós casos tortugues babaues d'origen atlàntic i mediterrani, tot i que en proporció diferent segons l'àrea. A més, al Delta de l'Ebre, on trobem la plataforma continental més extensa de tot el litoral mediterrani espanyol, és on les captures per unitat d'esforç de la flota d'arrossegament són més elevades. A partir d'aquí, s'ha mirat de veure com reduir aquest impacte. En el cas de la captura en aigües oceàniques per palangrers de superfície, s'ha mirat d'avaluar la mortalitat dels animals alliberats vius, que en són la gran majoria. En el cas de la captura per barques de bou al Delta de l'Ebre, s'ha estudiat la distribució de les tortugues babaues en l'espai i el temps per mirar d'identificar estratègies que minimitzin la captura. Finalment, s'ha comprovat que la tortuga babaua no és l'únic consumidor de meduses a la Mediterrània ans al contrari, existeix un conjunt variat de depredadors oportunistes de meduses, tots ells espècies d'interès comercial, com la tonyina o el peix espasa. Per tant, també es proposen consells necessaris per a gestionar de forma efectiva les preocupants proliferacions de meduses a la Mediterrània occidental.

[en] The loggerhead turtle (Caretta caretta) is an endangered species that has undergone a serious reduction of populations worldwide. In this regard, many factors involved in the mortality of this species have been identified, but from all, the most significant is bycatch due to professional fishing. In the western Mediterranean, where loggerhead is the most common sea turtle species, bycatch of sea turtles has traditionally been associated mostly with drifting longlines. However, several cent studies have identified other gears as significant sources of sea turtle bycatch, at least at certain regions within the Mediterranean. At the beginning of this thesis, nothing was known about the impact caused by the Catalan professional fishing fleet on sea turtles and hence this thesis aimed to estimate the mortality generated by professional fishing in the region, identify the relative importance of different fishing gears in sea turtle bycatch, asses the post-release mortality of bycaught turtles and identify methods to reduce the bycatch levels by bottom trawlers. Furthermore, this thesis aimed to test the hypothesis that a decline in the population of sea turtles because of high levels of incidental bycatch was the reason for recent jellyfish outbreaks.